AMATA เศร้า กำไรปี 58 หดเหลือ 1.22 พันลบ. ยังใจดีแจกปันผล 0.24 บ./หุ้น XD 29 เม.ย.นี้
AMATA เศร้า กำไรปี 58 หดเหลือ 1.22 พันลบ. ลดลง 45% จากปีก่อนมีกำไร 2.22 พันลบ. หลังรายได้การขายอสังหาฯลดลง ยังใจดีแจกปันผล 0.24 บ./หุ้น XD 29 เม.ย.59 กำหนดจ่ายปันผล 19 พ.ค.นี้

18 ก.พ. 2559

บริษัท อมตะ คอร์ปอเรชัน จำกัด (มหาชน) หรือ AMATA รายงานผลการดำเนินประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 1.22 พันล้านบาท หรือมีกำไรสุทธิ 1.14 บาทต่อหุ้น ลดลง 45% จากช่วงเดียวกันของปีก่อนที่มีกำไรสุทธิ 2.22 พันล้านบาท หรือมีกำไรสุทธิ 2.08 บาทต่อหุ้น
โดยผลการดำเนินงานในช่วงดังกล่าวลดลงเนื่องจากบริษัทมีรายได้การขายอสังหารัมทรัพย์-ขายที่ดินลดลง 
อย่างไรก็ตามบริษัทได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.24 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 29 เม.ย. 2559และกำหนดจ่ายเงินปันผลในวันที่ 19 พ.ค. 2559